钦定古今图书集成/理学汇编/学行典/第241卷 > 王荂
## 钦定古今图书集成/理学汇编/学行典/第241卷 > 王荂

按《金坛县志》：“王荂，字子辉，天性孝友。洪武闲，兄荣以
人才举，授杭州府同知，佐崇山侯李新开溧水县胭
脂河。新受富民钱，为迂其道，事发，伏诛，荣坐当剜膝。
荂走京师，击登闻鼓，请以身代，上义而许之。旨下，兄
已刑矣。荣卒，荂为抚其孤。正统初，出粟三千石助官
赈饥。上闻，遣行人赐敕奖劳，表其门，复其家。”